Dudley
        
         (by i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Dudley er en bykommune og fylke i Storbritannia, England, Worcestershire, 12 kilometer nordvest for Birmingham. Dudley har 312 925 innbyggere ved folketellingen i 2011 og et areal på 98 kvadratkilometer.
Bykommunen er delt av åskammen Sedgley-Northfield. I sør og vest ligger det fruktbare landskapet omkring elven Severn, og ved sideleven Stour ligger byene Stourbridge og Halesowen. Nord og øst for åskammen ligger det industrielle Black Country-området.Kull og jernmalm ble utvunnet i området allerede i middelalderen, men det var først med den industrielle revolusjon på 1700-tallet at utnyttelsen av ressursene skjøt fart. Kombinert med en stor utbygging av kanaler og økte kommunikasjonsmuligheter økte antallet masovner, hvis betydelige forurensing ga området navnet Black Country. Kullgruvedriften var helt opphørt ved slutten av den 20. århundre.Dudley har fortsatt betydelig metall- og maskinindustri, mens andre næringer inkluderer produksjon av plast-, tekstil- og elektronikkprodukter og kjemikalier.Dudley Castle Hill har ruiner etter saksiske og normanniske festninger, og der Dudley Castle fra 1500-tallet fortsatt dominerer bybildet. Les mer i Store norske leksikon England – lokale myndigheter